Document ID: 31997D0168

KOMISSION PÄÄTÖS,
tehty 29 päivänä marraskuuta 1996,
eläinten terveyttä koskevista vaatimuksista ja terveystodistuksista tai virallisesta ilmoituksesta kolmansista maista tapahtuvassa sorkka- ja kavioeläinten vuotien ja nahkojen tuonnissa (ETA:n kannalta merkityksellinen teksti) (97/168/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa 1 luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY (1), sellaisena kuin se on viimeksi muutettuna komission päätöksellä 96/405/EY (2), ja erityisesti sen 10 artiklan 2 kohdan c alakohdan ja 3 kohdan,
sekä katsoo, että
direktiivin 92/118/ETY liitteessä I olevassa 3 luvussa määrätään tuonnille asetetuista vaatimuksista niiden vuotien ja nahkojen osalta, jotka eivät kuulu neuvoston direktiivien 64/433/ETY tai 72/462/ETY soveltamisalaan ja jotka eivät ole läpikäynteet tietynlaisia parkituskäsittelyjä,
näihin vuotiin ja nahkoihin liittyvien vaarojen vuoksi on perusteltua sallia näiden tuotteiden tuonti kolmansista maista, joissa on muu toimivaltainen viranomainen kuin toimivaltainen eläinlääkintäviranomainen, joka kykenee antamaan luotettavan vakuutuksen terveydestä,
lisäksi direktiivissä 92/118/ETY sallitaan sellaisten vuotien ja nahkojen tuonti, joita ei ole käsitelty erityisellä tavalla ja joita varten on säädettävä erityisistä eläinten terveyttä koskevista edellytyksistä,
on tarpeen vahvistaa eläinten terveyttä koskevat vaatimukset, terveystodistukset ja kuljetusedellytykset, jotka vaaditaan eri luokkiin kuuluvien vuotien ja nahkojen tuonnissa,
uuteen terveystodistusjärjestelmään mukautumiseksi on perusteltua määrätä sen soveltamista koskevasta määräajasta, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava sorkka- ja kavioeläinten käsiteltyjen vuotien ja nahkojen tuonti, jos:
- niiden mukana on liitteen A mukaisesti laadittu eläinten terveystodistus, ja
- laivattavien suolattujen vuotien ja nahkojen ollessa kyseessä, vuotia ja nahkoja on suolattu ennen tuontia kyseisessä eläinten terveystodistuksessa ilmoitetun ajan.
2. Jäsenvaltioiden on sallittava sellaisten muiden sorkka- ja kavioeläinten kuin hevoseläinten ja sikojen käsiteltyjen vuotien ja nahkojen tuonti, joita on pidetty erillään 21 päivää keskeytyksettä tai joita on keskeytyksettä kuljetettu 21 päivän ajan, jos niiden mukana on liitteen B mukaisesti laadittu virallinen ilmoitus.
3. Jäsenvaltioiden on sallittava tuoreiden tai jäähdytettyjen sorkka- ja kavioeläinten vuotien ja nahkojen tuonti kolmansista maista, jos niiden mukana on liitteen C mukaisesti laadittu eläinten terveystodistus.
4. Edellä 1-3 kohdassa mainitut eläinten terveystodistukset ja 2 kohdassa mainittu ilmoitus on painettava yhdelle sivulle ja täytettävä vähintään yhdellä sen jäsenvaltion virallisista kielistä, jossa tuontitarkastus tehdään.
2 artikla
Sorkka- ja kavioeläinten vuodat ja nahat on tuotava viejämaana toimivan kolmannen maan toimivaltaisen viranomaisen sinetöimissä säiliöissä, rekka-autoissa, junavaunuissa tai paaleissa.
3 artikla
Tätä päätöstä sovelletaan 1 päivästä tammikuuta 1997 alkaen.
4 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä marraskuuta 1996.

Labels: 3
17
5
6